Klag Gedicht 
Vber den Fruͤh⸗Zeitigen vnd vnverhofften 
Todesfall 
Deß Ehrenveſten Namhafften Hoch Wohl- 
a weiſen Herrn 


n: Johann Noͤmer / 


Geweſenen Rahtſ verwanten dieſer 
Stadt / 


zwiſchen 1. vnd 2. Vhr nachmittag ſeeliglichen ver⸗ 
ſchieden vnd den 21, tag obgemelten Monahts / 
mit Chriſtlichen vnd gewöhnlichen Ce⸗ 
remonien zu S. Marien alhie dem 
Schoß der Erden anvertraw⸗ 


i Welcher Freytagß ſo da war der Is. Sept. 
6 


\ et vnd einge⸗ 
1 ſencket / 
Hoͤchſt⸗Mitleidend auffgeſetzet worden. 
eee eee eee eee ee DER 
T HORN / | 


Druckts Michael Karnall / 
Anno 1654, 


Sts dann Herr Roͤmer nun mit jhm dahin gekoſ̃en / 
Ade ihn der blaſſe Todt von dieſer Welt genommen / 
So ſag ich woll mit fug vnd wohlbedachtem Raht / 
Daß mich kein tag noch nicht ſo hochbetruͤbet hat. 
Kein fo betruͤbter Tag. O Thewrer Freund! O Stuͤtze / 
Deß gantzen waß ich bin! Waß wird die Hoffnung nuͤtze ? 
Waß nutzet mir mein Wunſch den ich ſo offt gethan 
Der todt ſieht keine noth vnd kein betruͤbniß an. 
Kan eines Vaters Todt den liebſten Sohn betruͤben ? 
So bin ich hoͤchſtbettuͤbt / wo Bruͤder die fich lieben 
Im abſcheid trawrig ſein / empfind ich auch bey mir 
Die hoͤchſte trawrigkeit vnd Hertzens weh alhier 
Bey dieſem bittern fall. Ach Gott / da liegt mein Leben 
Und meines Gluͤckes Stand / der alles kunte geben 
Wenn Raht vnd that gebrach / wann ſorg vnd muͤhe war 
Wanß ung an forkgang fehlt / jetzt liegt er ſelber dar. 
O nie gewuͤnſchte Zeit! Ach! Kont ich das nicht mercken 
Daß es am abdruck war / Ich hoffte Gott wird ſtercken / 
Sotk wird noch gnaͤdig ſein; doch wahr die gnade hier 
Zu fuͤhren jhn von vns ins Himliſche Revier. 
Ich haͤtte tag ond nacht bey feinem Kampff geſeſſen 
Und jhme noch gedient / mit nichten zuvergeſſen 


Waß 


—— 


n / 


ar 


Maß er an trewer gunſt vnd huld mir zugewand 
Noch haͤtt er mir zu letzt die krewgeſinte Hand 


Und trawriges Valet Hertzbrechend geben können / 
Und mich den guten Freund zu guter letzte nennen / 
Ach! alles iſt dahin. Mein weinen hat nicht platz 
Das Eyſerne Decrer vnd faͤſtgefaſter Satz | 
Muß vnverruͤcket ſtehn / vnd macht es gleich dem Hertzen 
Und hoͤchſtbetruͤbtem finn viel tauſend tauſend ſchmertzen / 
Kein Kind weint wiederumb den liebſten Vater auff / 
Kein Freund den andern nicht / das iſt der alte lauff. 
Sein trefflicher verſtandt die wiſſenſchafft im Rechten 
Und die beſtaͤndigkeit die freunde zuverfechten / 
Daß alles ſtirbt mit jhm vnd wird ins grab gebracht 
Zu feines Coͤrpers rhu vnd langen todes Nacht. 
Gott troͤſte mich vnd Euch die ihr mit vielen Thraͤnen / 
Nach ewrem Hertzens freund. Euch Kuͤmmerlich muſt ſaͤhnen / 
Gott troͤſte Mich vnd Euch! Ein Menſch vermag es nicht 
Sin Menſch der iſt zu ſchwach das Hertze wann es brichk 
Durch Krafft vnd ſtarcken troſt recht wieder auffzurichten / 
So ſey es nun vmbſonſt / doch fol darumb mit nichten 
Herr Römer feine gunſt auß meinem Hertzen gehn 
So lange noch mein Sinn vernuͤnfftig wird beſtehn. 
Er iſt dem Thoren Todt / Mir kan er nimmer ſterben 
Biß mir die Sinnen ſelbſt mit der Vernunfft verderben / 
So lange ſich das Hertz in meinem Leibe ruͤhrt / 
Sol Herren Römers Gunſt darinnen feſt geſpuͤrt 
Und vnverloſchen ſein. Itzt aber muß ich klagen 
Ich muß mit trawrigkeit vnd Hertzensbrechen ſagen 
Mein 


Nor gbH 
Mein thewrer Freund iſt Todt! wer iſt es vmb 
vnd an 
Der dieſen Schaden mir ſo hoch erſetzen kan / 


Alß er Mich wohl betrifft. Du biſt es Gott alleine 
Zu dem ich trawrens vol / von gangem Hertzen weine / 
Vergaͤntze du den Riß der vnverhofft geſchehn 
So wird noch alles gutt vnd uͤber Hoffnung ſtehn. 


Sey du der beſte troſt Ihm iſt es gut geworden 

Er iſt in jenem Reich / vnd bey der Engel Orden / 
Vmb ons iſts nur zu thun die wir im leide. fein 
Vuß dringet dieſer fall ſehr herb vnd bitter ein. 


Sey du der Erſte Freund / vnd laß die andre Leben 
Die mir durch jhre Gunſt den letzten troſt noch geben! 
Wenn du im mittel biſt ſo geht es gluͤcklich an 

Was immer noch fo ſchwer das vngluͤck hat gethan. 


